Конференция „Stronger Together“ – eCommerce Academy
2021-04-22
Ако развиваш собствен бизнес, знаеш, че електронната търговия през последната година бележи възход. Може би и ти вече си изместил дейността си и онлайн, а надеждата ти е да достигнеш до повече клиенти. Първите стъпки са трудни. Ако бизнесът ти е малък, вероятно обгрижваш магазина си сам и разчиташ в голяма степен на себе си. Ето защо знанията, които придобиваш от различните обучения, са ти от голяма полза. Виж и това, със сигурност ще научиш нещо ново от него. Онлайн е и е безплатно – трябва само да отделиш време, за да се включиш.
От лекторите научаваш как да:

адаптираш рекламни похвати според обстоятелствата;
използваш на ERP система за подобряване на вътрешноорганизационните процеси на магазина;
развиеш бизнеса си чрез eMag маркетплейс и др.

Разгледай програмата на събитието, за да научиш с какво още ти е полезно.
За кого е подходящо

За всички, които планират да развиват онлайн бизнес.

Лектори

Лекторите са маркетинг специалисти и експерти в сферата на продажбите. Кои са те? Виж в страницата на конференцията.

Обучението е без такса, с предварителна регистрация.

Конференция от хибриден тип „Cloud&CyberSec 2021“
2021-04-22 09:00 - 15:00 (Europe/Helsinki) | Интерпред, бул. "Драган Цанков" 36, София, Bulgaria
Пандемията променя бизнеса. Разкриват се все повече дистанционни работни места, а за да достигат до клиентите си, голяма част от собствениците са изместили вече дейността си онлайн. Ако развиваш електронна търговия, знаеш, че наличната информация трябва да е добре защитена. Но самият ти не си наясно с много въпроси, касаещи кибератаките и информационната сигурност. В такъв случай участвай онлайн или на живо в конференцията, за да разбереш:

как да съхраняваш и използваш данните от разстояние;
какви са нормативните изисквания за защитата им;
как да се предпазиш от киберзаплахите извън корпоративната мрежа;
как се развиват технологиите в сферата и др.

Конференцията е разделена на няколко модула. Виж програмата, за да се информираш за темите, които ще се обсъждат.
В края на събитието можеш да зададеш въпросите си.
За кого е подходящо

За собственици на бизнес, мениджъри, ръководители на екипи.

Лектори

Лекторите са мениджъри и консултанти в сферата на информационната сигурност. Научи кои са те от страницата на конференцията.

Входът е безплатен, с предварителна регистрация.

Кръгла маса – „Зелен рестарт или сив застой“
2021-04-22 11:00 - 14:00
През последната година бизнесът търпи много промени – и положителни, и отрицателни. За възстановяването от кризата ЕС отпуска значителен финансов капитал срещу създаване на зелени и дигитални реформи. Ако темата за щадящите природата трансформации не ти е безразлична, включи се в дискусията „Зелен рестарт или сив застой“.
Въпросите, които се обсъждат, са заложени в „Учебник по бъдеща история на България“. Учебникът представя развитието на страната ни през следващите десетилетия, ако се наложат ефективни реформи.
За кого е подходящо събитието

За всички, които се интересуват от темата за устойчивото развитие на страната ни.

Лектори

проф. Антоний Тодоров, политолог, преподавател в НБУ;
проф. Румяна Стоилова, социолог в ИФС към БАН;
Страхил Делийски, политолог, преподавател във Философския факултет на СУ;
Веселина Кавръкова, изпълнителен директор на WWF България.

Входът е без такса, с предварителна регистрация.

Онлайн обучение „Счетоводни аспекти на онлайн бизнеса“
2021-04-22 17:00 - 18:00
Обмисляш да създадеш свой онлайн магазин, но знаеш, че физическото изпълнение е по-лесната част. Преди това трябва да проучиш детайлно някои правни и счетоводни въпроси, за да си спестиш редица неприятности в бъдеще. Наясно си, че онлайн курсовете са ти полезни, следиш ги и участваш в част от тях. В такъв случай не пропускай да се включиш и в това обучение, част от изданието поредицата SuperTalks.
От лектора научаваш кои са първите крачки в стартирането на електронна търговия. Разбираш още:

как да започнеш да продаваш онлайн;
какъв тип дружество да избереш;
какви са особеностите при онлайн разплащанията и др.

За кого е подходящо събитието

За всички, които планират да създадат свой електронен магазин.

Лектор

Христо Петров е управител на счетоводна къща „Golden Visiоn“. Екипът му се е специализирал в сферата на електронната търговия. Христо Петров е лектор на повечето обучения за счетоводство на онлайн бизнеси.

Събитието е без такса. Гледай го на живо във Фейсбук страницата на SuperHosting.BG.

„Питай адвокат“ – безплатна, онлайн консултация със специалист
2021-05-10 - 2021-05-31
Като фрийлансър вероятно ти се е случвало да имаш проблемни взаимоотношения с клиент и да не знаеш как да постъпиш. Най-доброто решение е да се допиташ до адвокат.
Безплатна правна консултация можеш да получиш в блога „Свободна практика“.
Обърни се към адвокат Мирослав Моравски, ако искаш да:

защитиш авторските си права;
имаш добре написан договор, който да ползваш при стартиране на работа с нови клиенти;
регистрираш фирма.

Търговски марки, отношения с партньори – каквито и други специфични въпроси да имаш, вземи участие в безплатната консултация. Навременният правен съвет може да ти спести проблеми в бъдеще.
Как да участваш

Публикувай въпроса си като коментар под месечния пост в рубриката „Питай адвокат“. Ако си един от първите 5-ма, очаквай отговор до четвъртък вечер (20. 05. 2021)

Кой води консултацията

Мирослав Моравски е адвокат с дългогодишен стаж. Юристконсулт в областта на гражданското и търговското право. Разрешава както семейни и имотни казуси, така и фирмени. Практикувал е в нотариални и правни кантори, работил е и като адвокат в търговски дружества. Защитата на правото е в основата на неговата дейност, затова и окачествява работата си като „правна помощ с човешко лице“. Разгледай професионалния му сайт, за да разбереш повече за консултациите, които предлага.

Последвай линка и задай въпросите си на Мирослав Моравски.

„Retail Digital Summit 2021“ – конференция от хибриден тип
2021-05-11 09:00 - 15:30 | Интерпред, бул. "Драган Цанков" 36, София, Bulgaria
Пандемията доведе до дигитализация на бизнеса. Всички са в интернет. Ти си там, също и конкуренцията ти – на един клик разстояние от потребителите. Задачата ти е да накараш потенциалните си клиентите да изберат теб пред останалите. Ако искаш да знаеш как да се отличиш, вземи участие в „Retail Digital Summit 2021“. По време на конференцията научаваш още:

какви са тенденциите в маркетинга и онлайн търговията;
как да разшириш дейността си и извън страната;
какво е персонализация и защо е важна за теб;.
как LinkedIn ти помага да достигаш до клиентите си и др.

Разгледай цялата програма.
За кого е подходящо събитието

За собственици на електронни магазини.

Лектори

Лекторите са маркетинг специалисти и основатели на наложили се компании, сред които: „Xplora“, „Net Info“, „Netpeak“, „Зора“, „BILLA“ и др. Научи повече за тях от страницата на събитието.

Входът е платен, с предварителна регистрация.
Можеш да закупиш:

онлайн билет – 107 лв.;
присъствен – 178 лв.;
пакет от 3 билета – 390 лв.

Цените са без включено ДДС.

Уебинар „Дигитални инструменти и етапи в развитието на малкия онлайн бизнес“
2021-05-11 19:00 - 21:00
Сръчен си и често прекарваш часове наред в майсторене на всевъзможни неща. Решил си да ги продаваш и така да превърнеш хобито си в източник на доходи, но искаш да излезеш извън рамките на маркетплейсите в България. Насочваш погледа си към чуждестранните платформи за търговия, а същевременно с това развиваш и собствен онлайн магазин. В такъв случай не пропускай да гледаш записа на семинара „Дигитални инструменти и етапи в развитието на малкия онлайн бизнес“.
Акцентите са върху трите основни етапа на продажбата – подготовката, реализацията и поръчката.
От лектора разбираш:

кои изображения продават;
как да избереш подходяща платформа;
как да изградиш сайта си;
кои са основните източници на трафик;
как да използваш социалните мрежи ефективно и др.

За кого е подходящо събитието

За всички, които искат да развият собствен бизнес, а фокусът им е върху чуждестранният пазар.

Лектор

Фани Ванкова се занимава с дигитален маркетинг от 6 години. До момента е развила успешно няколко бранда, сред които „RadGal Roller Skate“.

Записът е без такса, с предварителна регистрация.

„Започни развитието си като UI дизайнер“ - онлайн курс
2021-05-15 14:30 - 2021-06-05 16:00
Имаш интереси в сферата на дизайна, следиш няколко YouTube канала за работа с графичен софтуер и ежедневно отделяш време, за да се упражняваш. Ставаш все по-добър и обмисляш да се развиваш професионално в сферата. Искаш да разшириш познанията си, затова насочваш вниманието си и към UI дизайна. Ако е така, разгледай и този курс.
Включи се, за да:

научиш какви са принципите за изграждане на потребителска среда в уеб;
усвоиш практически умения в създаването на UI дизайн;
работиш по свой проект с Adobe XD.

Инсталирай си Adobe XD, преди да започнеш с уроците.
За кого е подходящо събитието

За хора без опит, но с интереси в областта на UI дизайна.

Лектор

Боян Петков е дизайнер с над 15-годишен стаж в областта. Обучавал се е в Италия, Гърция и Австрия. Той е част от екипа на „Startup Factory“ и същевременно работи по различни проекти като специалист на свободна практика.

Входът е с такса самоучастие, с предварителна регистрация.

Останалата част от таксата се поема от Фондация „Америка за България“.

Уебинар „Кариерно ориентиране за майки“
2021-05-17 14:00 - 15:30
Посрещаш ли началото на работната седмица с нежелание? Намираш ли изобщо мотивация да продължиш на настоящата си позиция? Ако искаш да направиш промяна в кариерен план, но все още не знаеш кое занимание би ти носило удовлетворение, уебинарът е за теб.
Включи се в разговора с Лили Георгиева. Тя споделя какъв е процесът на осъзнатата кариерна промяна и представя обновеното издание на книгата „От любов към себе си“.
За кого е подходящо събитието

За всички майки, които искат да се преориентират в професионален план.

Лектор

Лили Георгиева е консултант по кариерно развитие и създател на методологията „Устрем“. Автор е и на книгата за кариерна промяна „От любов към себе си“. Работила е като HR в международни компании.

Събитието е без такса, с предварителна регистрация.

Присъедини се към „РАБОТНА ГРУПА“ във Фейсбук, за да имаш достъп до разговора.

Онлайн курс „Как да си направим онлайн магазин сами“
2021-05-20 09:30 - 13:30
Изработваш ръчно всякакви чудеса или имаш интересна идея за електронна търговия? Проучил си какво ти е необходимо, за да стартираш свой електронен магазин, потърсил си подходящи платформи и си се спрял на WooCommerce. Ако до момента не си работил с WordPress и предпочиташ да получиш синтезирана информация, вместо да откриваш всичко сам, курсът ще ти е полезен.
Научаваш:

какви са предимствата на WooCommerce;
кои плъгини са ти в помощ и как да ги инсталираш;
как да създаваш страници и галерии;
как да добавяш продукти.

Разбери кои други теми ще се обсъждат – разгледай програмата на събитието.
На края можеш да зададеш въпросите си на лектора.
За кого е подходящо

За хора, които искат да си направят онлайн магазин.

Входът е с такса, с предварителна регистрация.

Ако се запишеш преди 12.05., цената на билета е 120 лв.

SuperTalks 026: Добрият копирайтинг или как думите продават
2021-05-20 17:00 - 18:00
Ефективният копирайтинг е гореща тема от години насам и няма изгледи това да се промени скоро. В онлайн предаването SuperTalks на Superhosting ще си говорим за:
👉 принципите на добрия копирайтинг;
👉 особеностите на видовете съдържание – за уебсайт, рекламно в уеб и печат;
👉 най-често срещаните грешки при създаване на съдържание;
👉 посланията и текстовете, които работят най-добре за един сайт;
👉 трябва ли добрият копирайтър в уеб да разбира и от SEO.
Това са само част от темите. Включи се в разговора в четвъртък, 20.05 от 17:00 часа във Facebook страницата на SuperHosting.BG.
Можеш да задаваш въпроси по време на срещата или да ми ги напишеш предварително в самото Facebook събитие.

За кого е подходящ този онлайн разговор за копирайтинг
За всеки, който се опитва сам да пише текстове за уеб и/или се бори сам с подготовката на рекламните послания за своя бизнес.

Кой ще е гостът в SuperTalks
Гостът ще съм аз – Иванка Могилска, копирайтър на свободна практика вече повече от 14 години, създател на блога за фрийланс „Свободна практика“, на онлайн курсове за копирайтинг и фрийланс. Имам опит в създаването на рекламни послания и текстове за всякакви канали за реклама – традиционни и онлайн, водя лекции и обучения за писане в уеб и помагам на собствениците на микро, малък и среден бизнес да стигнат до повече клиенти, създавайки качествено съдържание.

Предаването можеш да слушаш на запис на следните места:

Уебсайт: https://talks.superhosting.bg/
YouTube: youtube.com/user/SuperHostingBg
Instagram: instagram.com/superhosting.bg/
SoundCloud: https://soundcloud.com/supertalks
Spotify: https://open.spotify.com/show/5pFg9xMOKN6h2tGqT0SVjZ

DigitalK – hybrid conference
2021-05-27 - 2021-05-28 | Sofia Event Center, бул. "Черни връх" 100, София, 1407, Bulgaria
The last year has been marked by a lot of events – both positive and negative. They all laid the new foundations of the the future. How has 2020 changed the world? What are the technological trends? These issues will be discussed during the conference.
Some of the highlights are:

communication – how Covid-19 brings people together through video platforms;
digitalization – the future of the cloud services;
cybersecurity as a growing problem;
entrepreneurship in Bulgaria;
5G – what to expect.

The event is in a hybrid format, with online broadcasting and a limited number of the physical presence of guests.
For whom it is suitable

For all who are interested in the future of technology.

Lecturers

The lecturers are representatives of some of the world’s largest tech companies – experts, investors, managers, entrepreneurs. See more about them from DigitalK’s site.

The entrance is paid, with pre-registration.
The are 3 different kinds of tickets:

Hybrid Pass – 119 EUR;
Premium Digital Pass – 50 EUR;
Digital Pass – 25 EUR.

Онлайн обучение „Q&A Session: Всичко, което трябва да знаете преди да кандидатствате за работа“
2021-05-27 19:00 - 20:30
Търсиш нова работа. Изпращаш документите си за всяка обявена позиция. Чакаш телефонът да звънне и проверяваш мейла си ежедневно, но не получаваш покани за интервюта. Сигурно се чудиш дали изобщо някой е прегледал кандидатурата ти. Ако ситуацията ти е позната, запиши курса. Ще ти помогне да разбереш грешките, които допускаш при изготвяне на професионална автобиография.
От лекторите научаваш:

с какво трябва да се съобразиш при създаването на CV;
как да се подготвиш за техническо и HR интервю;
какво трябва да знаеш, когато търсиш своя бъдещ работодател и др.

Можеш да изпратиш CV-то си на мейл careers@softuni.bg и в края на обучение да получиш съвети как да го подобриш.
За кого е подходящо събитието

За хора, които искат да разберат как да изготвят професионалната си автобиография.

Лектори

Сабина Попова е кариерен консултант, който помага на курсистите да се реализират.
Ивелина Петкова се занимава с маркетинг от над 5 години, а към момента е част от екипа на SoftUni.

Участието е без такса, с предварителна регистрация.

Уебинар „Счетоводни аспекти на онлайн бизнеса“ - SuperTalks
2021-06-03 17:00 - 18:00
Ако планираш да развиваш собствен бизнес или вече си го стартирал, вероятно има поне един счетоводен въпрос, който те тревожи. Знаеш, че трябва да си напълно изряден, но се сблъскваш с нови казуси, на които не намираш решение. Включи се във втората част на уебинара „Счетоводни аспекти на онлайн бизнеса“. Основните акценти са:

видове разплащателни методи;
тънкости при регистрация на фирма;
договорните отношения.

Целта на събитието е да отговори на максимално много въпроси на зрителите. Запиши си своите и не пропускай да ги зададеш като коментар по време на живото включване.
За кого е подходящо събитието

За собственици на онлайн бизнес.

Лектор

Христо Петров е управител на счетоводна къща „Golden Vision“ – специализирана в счетоводството за електронна търговия.

Събитието се провежда на живо във Фейсбук.

„LinkedIn Masterclass“ – онлайн обучение
2021-06-04
Имаш ли профил в LinkedIn? А използваш ли го? Ако познанията ти за работа с платформата са базови, вероятно не ти е много полезна. Всъщност чрез LinkedIn можеш да създадеш много контакти, стига да знаеш как. Заслужава си да вложиш малко повече време в изграждането на профила си. Как да го направиш по-силен? Запиши се за обучението, за да разбереш. От лектора научаваш и още как да:

намираш повече клиенти и контакти;
накараш повече хора да разгледат профила ти;
увеличиш броя преглеждания на статусите и публикациите си;
извлечеш максимална полза от групите за контакти;
използваш корпоративните страници и др.

Разгледай и програмата на събитието, за да разбереш с какво още ти е полезно.
За кого е подходящо

За фрийлансъри, собственици на бизнес и хора, които търсят работа.

Лектор

Филип Калвърт е маркетинг експерт и лектор. Водил е конференции в над 50 държави. Има експертни познания за работа с различни социални мрежи, а LinkedIn използва от 2004 год.

Обучението е с такса, с предварителна регистрация.

Ако се регистрираш до 21.05., таксата е 120 лв.
Цените са без включено ДДС.

Онлайн обучение „Facebook Marketing“
2021-06-17 19:00 - 22:00
Имаш онлайн магазин, създал си им профили в социалните мрежи и ги менажираш сам. Използваш няколко платформи, но предимно достигаш до клиентите си чрез Facebook. Направил си план и си поставяш ясни цели. Успяваш ли да ги постигнеш? Ако мислиш, че има какво още да научиш за управлението на твоята бизнес страницата, курсът ти е от полза.
В края на обучението ще можеш да:

пишеш ефективни послания;
организираш промоции и игри;
създаваш успешни кампании и анализираш резултатите от тях.

Курсът стартира на 17.06. Запиши се за участие не по-късно от 15.06.
За кого е подходящо събитието

За начинаещи маркетолози и собственици на малък бизнес.

Лектори

Денислав Георгиев е основател на „1ForFit“. Компанията разработва дигитални решения за тренировъчни режими и здравословно хранене.
Велизар Величков е част от екипа на „1ForFit“. През 2010 г. участва в създаването на bg.

Събитието е с такса, с предварителна регистрация.

„Видео маркетинг“
2021-06-22 19:00 - 2021-08-15 21:00
Планираш да развиваш YouTube канал, в който да споделяш полезна информация за клиентите си. Знаеш, че това ще е от полза и за тях, и за твоя бизнес. Изградил си план, определил си и целта си. Сега следва изпълнението – да започнеш да заснемаш видеата и да разпространяваш създаденото съдържание. Преди да стартираш, прегледай курса „Видео маркетинг“. Учи те точно на това и със сигурност ти е от полза, ако до момента не си се впускал в подобно начинание.
От лектора разбираш:

как да се подготвиш за създаването на видео;
как да пишеш ефективни сценарии;
как да създадеш ангажиращо съдържание и др.

Обучението се провежда онлайн във вторник и четвъртък, а в края му полагаш изпит. Ако резултатът е добър, получаваш и сертификат за участие.
За кого е подходящо събитието

За хора, които нямат познания в сферата на видео маркетинга.

Лектор

Юлия Николова е специалист с 10-годишен опит. Изучавала е специалност „Филмова и телевизионна режисура“ в НБУ и „Медии и комуникации“ в Швеция.

Събитието е с такса, с предварителна регистрация.

Запиши се не по-късно от 20.06.21 г.

Онлайн обучение „Финансово-правни аспекти при онлайн магазин и електронна търговия“
2021-06-25
Планираш да развиваш собствен бизнес. Електронната търговия има редица предимства, затова и си се насочил към онлайн магазин. Решил си какви продукти ще предлагаш, успял си да очертаеш и профил на потенциалните си клиенти., но все още се двоумиш между различните платформи. Имаш и редица счетоводни въпроси – относно начините на плащане, регистрацията на фирма и т.н. Обучението е полезно за хора като теб.
Включи се в него, за да разбереш:

какви са предимствата при работата с платформи Magento, WordPress, Shopify;
как да използваш международни маркетплейси;
какви документи да изготвиш, за да си напълно изряден;
отнася ли се СУПТО за твоя бизнес;
каква е най-новата версия на Наредба Н-18 и какви промени въвежда и др.

Лекторите говорят още за защитата на личните данни, политиката за бисквитките и за сигурността. Виж програмата на събитието, за да научиш и останалите акценти.
За кого е подходящо

За търговци, собственици на онлайн магазини, счетоводители с малък опит.

Лектори

Христо Петров – управител на счетоводна къща „Golden Vision“. Екипът, с който работи, се е специализирал в електронната търговия. Самият той е лектор на повечето обучения за онлайн бизнеси.
Михаела Димитрова – съдружник в адвокатско дружество „Димитрова и Хаджиева“. Консултира дружества, които търгуват в рамките на ЕС.

Събитието е с такса, с предварителна регистрация.

Регистрирай се до 13.06. и заплаи такса участие в размер на 120 лв.
Цените са без включено ДДС.

Oнлайн обучение „Marketing Basic“
2021-07-02 19:00 - 2021-07-05 22:00
Искаш да се преквалифицираш, но се двоумиш между няколко сфери. Дигиталният маркетинг е една от тях. Ако опознаеш дейността в детайли, ще ти е по-лесно и да вземеш категорично решение. Възползвай се от възможността да запишеш безплатен курс към „SoftUni“, той ти дава добра теоретична и практическа основа.
От лектора научаваш:

кои са основите на дигиталния маркетинг;
кое е най-важното при изграждането на бранда;
какво е стойностно предложение и др.

В края на обучението можеш да изграждаш бизнес модел и маркетинг план.
Ако решиш да се включиш, запиши се не по-късно от 02.07. Обучението стартира на 05.07. и е с продължителност 5 седмици. Занятията се провеждат изцяло онлайн.
За кого е подходящо събитието

За хора с основни познания по дигитален маркетинг, които искат да се развиват в сферата.

Лектор

Александър Иванов е основател на медийна група „Дигитално дело“ и съосновател на „CreateX Digital Agency“. Бил е образователен директор е на „SoftUni Digital“ и „SoftUni Creative“.

Събитието е без такса, с предварителна регистрация.

Изпитът в края на обучението се заплаща – цената му е 50 лв.

Уебинар „Блоговете могат повече“
2021-07-15 13:00 - 14:00
Развиваш свой онлайн бизнес и обмисляш да поддържаш блог към електронния си магазин. Знаеш, че повечето ти конкуренти имат такава секция, дори често преглеждаш информацията, която споделят. Но какви ще са ползите за теб, ако вложиш ресурси в поддържането му? Включи се в безплатния уебинар, за да разбереш.
От Жюстин Томс научаваш:

каква роля имат блоговете в комуникационния микс;
как успешно да водиш своя.

Подготви си и въпроси, предвидено е време за отговори.
За кого е подходящо събитието

За собственици на бизнес.

Лектор

Жюстин Томс е основател на дигитална агенция „ABC Design & Communication“. Самата тя се занимава с маркетинг от над 20 години. Към момента е и лектор в НБУ и „SoftUni Digital“.

Уебинарът е безплатен, с предварителна регистрация.

Онлайн обучение „Правни изисквания към електронната търговия“
2021-07-16 09:30 - 12:30
Работиш, имаш спестявания и си решил да ги вложиш в собствен бизнес. Ориентирал си се към електронна търговия, защото ти дава редица възможности. Знаеш какво ще предлагаш, очертал си и профил на своите потребители. Сега е време да разбереш и какви са нормативните изисквания за развиване на бизнес. Включи се в обучението, ще получиш отговор на много от въпросите си.
От лектора разбираш какви са изискванията за:

сключване на договор от разстояние;
плащанията при продажбите;
защита на потребителите и др.

Научаваш още и:

кои са най-подходящите платформи за електронна търговия;
как да избереш хостинг компания;
как да осъществяваш доставките си и др.

За кого е подходящо събитието

За собственици на онлайн магазин.

Лектор

Десислава Кръстева е съдружник в „Димитров, Петров и Ко.”. Правен експерт е и към фондация „Право и Интернет“.

Събитието е с такса, с предварителна регистрация.

Онлайн събитие „Млади предприемачи – конкурс и обучения“
2021-07-17 - 2021-07-20
Ти си млад, амбициозен и предприемчив. Работата от 9 до 5 в офис не те удовлетворява – решил си да вложиш време и енергия, за да развиеш собствен бизнес. Не си съвсем наясно с какво точно да се захванеш, нито как да стартираш, но четеш много, учиш се от грешките на другите и търсиш подходящи събития. В такъв случай разгледай и това.
За да участваш, трябва да:

живееш, учиш или работиш в следните области: Перник, Кюстендил, София (област);
си между 18 и 29 години.

Ако решиш да се включиш, очаквай:

Онлайн въвеждащ курс – състои се от две части – на 17.07 и на 20.07.
Цялостно обучение – базирано е на най-добрите световни практики, но е адаптирано за пазара в България. Включва и безплатно изготвяне на документи за регистрация на фирма.

Участвай, независимо дали имаш ясно формулирана бизнес идея, или не. Организаторите ще ти помогнат да я дефинираш.
Можеш да запишеш и единствено въвеждащото обучение без да заплащаш такса, но и без да се съревноваваш за наградата на организаторите.
Ако имаш каквито и да е въпроси, свържи се с Юлия Иванова на следните координати:

0897004770;
yuya.consult@gmail.com

За кого е подходящо събитието

За млади предприемачи под 29-годишна възраст.

Участието е безплатно, с предварителна регистрация.

„E-mail marketing“ – онлайн обучение
2021-07-17 19:00 - 2021-07-20 22:00
Много често, когато развиваш собствен бизнес с малко средства, предпочиташ да се справяш сам. Избираш да инвестираш в собственото си обучение вместо да възложиш задачите на специалист. Имейл маркетингът е инструмент за привличане на нови клиенти и ако все още не си го използвал, може би е време да се насочиш и към него. Курсът на „SoftUni“ ти е полезен, защото ти дава и теоретична, и практическа подготовка.
Заниманията се състоят от:

лекции;
демонстрации;
анализи;
упражнения.

В края на курса ще можеш да:

създаваш имейл маркетинг стратегия;
разработваш кампании;
анализираш и оптимизираш резултатите от тях;
се справяш с възникнали проблеми.

Разгледай програмата на обучението. Към всеки модул е разработен подробен план, с който можеш да се запознаеш.
Регистрирай се до 18.07., ако решиш за се включиш. Занятията стартират на 20.07. и са с продължителност 3 седмици.
За кого е подходящо събитието

За хора с базови познания по маркетинг.

Лектор

Симона Попова е съосновател на агенция „Стартъп Мастърс“ и се занимава с дигитален маркетинг от над 9 години. Разработвала е цялостна бизнес стратегия за български и чуждестранни фирми.
Жюстин Томс е основател на дигитална агенция „ABC Design & Communication“. Тя е сред пионерите в областта на дигиталния маркетинг. Създател е на медийна група „Аз медия“.

Участието е платено, с предварителна регистрация.

Кошер 2021 - събитие от хибриден тип
2021-09-09 | Интер Експо Център, бул. "Цариградско шосе" 147, София
Участвал ли си в някое от изданията на „Кошер“? Ако не си все още, не пропускай тазгодишното. Ела, събитието ти дава възможност да:

откриеш нова работа или възможности за професионално развитие;
присъстваш на вдъхновяващи лекции;
намериш съмишленици и създадеш полезни контакти;
придобиеш знания и умения, които да ти помогнат в кариерата.

Събитието е от хибриден тип. Онлайн билетът ти дава достъп до всички лекции след приключването им. Но ако решиш да присъстваш на място, добре е да се ориентираш предварително кои активности да посетиш. За целта – разгледай програмата и си направи план. Накратко:

Искаш да се срещнеш с професионалисти в различна област, от които да почерпиш вдъхновение и мотивация? Включи се в Program Hive.
Участвай в Hot Hive, ако иновативните български изобретения представляват интерес за теб. Можеш да разговаряш лично със създателите им, така че проучи компаниите предварително и си подготви въпроси.
В случай че планираш да смениш работата си, виж фирмите в Company Area. Помисли за кои от тях би работил и прецени как да се представиш пред тях.
Виж Buzz Hive, ако целта ти е да се запознаеш със специалисти с конкретни умения. Интересни хора срещаш и в Networking Zone, а в Quiet Area можеш да проведеш разговор на тихо и спокойно място.
Решил си да направиш крачка съм своето развитие. Възползвай се от възможността за кариерно консултиране в Talant Lab. Разбери какво можеш да подобриш в автобиографията си или как да се представиш по-добре на интервю.
Целта ти е да придобиеш нови умения? Участвай в Skills Lab и избери работилниците, които най-много ти допадат.

Бъди част от „Кошер“ и за да посетиш виртуално различни изложби във високотехнологичния павилион на Конгломерат.
За кого е подходящо събитието

За хора, които търсят нови предизвикателства, кариерно развитие, вдъхновение или искат да подобрят уменията си.

Лектори

Лекторите са специалисти в различни области – основатели на успешни компании, директори на фирми и организации. Разгледай страницата, за да научиш кои са те.

Входът е и безплатен (след регистрация), и платен – в зависимост от достъпа до залите и активностите. Подробна информация за цените на билетите откриваш в сайта.

Можеш да участваш и онлайн – цената на билета е 25 лв.
Ако станеш член на „Кошер“ с месечно дарение, входът за това събитие и други дейности е без такса.

Онлайн курс „Instagram Marketing“
2021-09-11 19:00 - 2021-09-13 22:00
Имаш малък бизнес и развиваш страницата си във Фейсбук. Справяш се и си решил да създадеш профил и в Instagram – потенциални клиенти можеш да намериш и там. За да избегнеш в известна степен принципа проба-грешка, обмисли дали да не запишеш специализирано обучение. Курсът „Instagram Marketing“ ти помага да разбереш как да ползваш мрежата за своите бизнес цели.
От лектора научаваш как да:

създадеш и управляваш бизнес профила си;
пишеш ефективно съдържание;
правиш атрактивни снимки чрез смартфон.

В края на обучението можеш да:

изграждаш стратегии спрямо своите цели;
проучваш конкуренцията;
създаваш рекламни кампании и анализираш резултатите от тях;
използваш статистиката за подобряване на собствените си резултати.

Курсът се провежда изцяло онлайн. Стартира на 13.09., запиши се не по-късно от 11.09. Продължителността му е 5 седмици, а занятията се провеждат всеки понеделник и сряда от 19.00 часа.
За кого е подходящо обучението

За собственици на бизнес и начинаещи в сферата на маркетинга.

Лектор

Димитър Христов е маркетинг експерт и инфлуенсър с над 120 000 последователи.

Събитието е платено, с предварителна регистрация.

Онлайн курс „Създатели на интерактивно електронно обучение“
2021-09-20 10:00 - 2021-09-21 18:00
Ти си специалист в твоята област и си решил да споделиш опита и знанията си с хора, които имат нужда от тях. Планираш да създадеш онлайн курс, но нямаш никаква представа как точно да го направиш. Събитието ти е полезно, защото ти дава достъп до теоретична част, но е и практически ориентирано.
В края му ще можеш да:

трансформираш стандартното съдържание в онлайн обучение;
поднасяш информация по интересен начин;
комбинираш успешно различни медии, за да съставиш материала.

Курсът е с продължителност 32 часа. Имаш достъп до лекциите по всяко време. Получаваш и две срещи с ментор, който ти дава обратна връзка и полезни съвети. Освен това можеш да задаваш въпросите си към останалите участници, както и към преподавател под формата на съобщение.
Всички теми можеш да разгледаш в страницата на събитието.
За кого е подходящо

За хора, които искат да създадат интерактивно електронно обучение, но не знаят как.

Участието е платено, с предварителна регистрация.

Ако имаш въпроси, позвъни на телефон 0800 18866.

Career Show 2021 – кариерно експо на живо и онлайн
2021-09-29 - 2021-09-30 | Sofia Event Center, бул. "Черни връх" 100, София, 1407, Bulgaria
Все още си студент, но вече сериозно си се захванал с търсенето на работа. Създал си CV, пишеш мотивационни писма и кандидатстваш веднага щом попаднеш на подходяща позиция. Чакаш телефонът ти да звънне или да получиш мейл. Поканите за интервюта обаче не идват толкова често, колкото на теб ти се иска. Понякога се чудиш дали изобщо някой разглежда кандидатурата ти. В такъв случай отвори страницата на Career Show и виж какво предлага експото. Сигурна съм, че събитието ще ти е много полезно.
Целта му е да свърже специалистите със съответните фирми. С други думи – избираш работодател, за когото би искал да работиш и го каниш на кратка среща. Изчакваш потвърждаване от него и ако те одобри, ти си на ход – имаш 20 минути да го впечатлиш.
Форумът ти дава достъп и до много интересни лекции – професионалисти в различни области споделят с теб своята история и опит. Някои от темите са:

(Не)възможната кариера в България – Миролюба Бенатова.
За всеки проблем си има мост – Крис Захариев.
10-те урока на Левон Хампарцумян – Левон Хампарцумян.
Качествата на успеха – Йордан Дъбов.
Шансът на стажанта – пътят до мечтата – Мария Цънцарова.

Виж кои са останалите лекции в програмата на събитието.
За кого е подходящо

За студенти, които са в началото на своя кариерен път, както и за специалисти, които са решили да се преориентират в професионално отношение.

Лектори

Лекторите са успешни в различни сфери личности, от които има какво да научиш. Освен гореспоменатите, сред говорителите са още: Силвена Роу, Десислава Стоянова, Иван Донев, Марио Пешев. Виж и всички останали в сайта.

Участието е безплатно, с предварителна регистрация. Провежда се на живо и виртуално:

29 септември – Sofia Event Centre
30 септември – онлайн.

7-ми eCommCongress – събитие от хибриден тип
2021-09-29 - 2021-09-30 | Интер Експо Център, бул. "Цариградско шосе" 147, София
Имаш малък, но бързоразвиващ се онлайн магазин. Сам се занимаваш с него и поддържаш профилите/страниците му в социалните мрежи. С интерес следиш новостите в сферата на електронната търговия, както и всичко по-важно от света на маркетинга. Не пропускай тогава и тази конференция. Полезна ти е, защото научаваш какви са тенденциите през идната година. От лекторите разбираш и повече за:

политиката на Facebook за поверителност – как да намалиш евентуалните щети от промените, които мрежата ще направи;
новите ДДС правила – какво да очакваш, ако внасяш/изнасяш продукти;
видео маркетинга – защо е добре да присъстваш в YouTube;
продажбите извън България – как да достигнеш до чуждите пазари;
психологията на покупките – как да задържиш потребителя на сайта си;
новите деца на улицата – къде са младежите и как се променят техните потребителските навици.

Лекционната част се излъчва на живо от Експо Център без аудитория.
ECommExpo те среща с изложители и се провежда в Зала 4 в зона Digital Village. Включи се, за да:

тестваш нови услуги за електронна търговия;
представиш продуктите си на потенциални клиенти;
създадеш нови контакти.

За кого е подходящо

За собственици на онлайн бизнес.

Лектори

Лекторите са специалисти в сферата на маркетинга, както и собственици на успешни или бързоразвиващи се компании.

Входът е и платен, и безплатен. Ако се регистрираш и гледаш живото излъчване онлайн, не заплащаш такса. Можеш и да закупиш билет на стойност 39 лв. и получаваш запис на лекциите, както и достъп до ECommExpo.

Как да си направиш сайт в WordPress – онлайн курс
2021-09-30 09:30 - 13:30
Обмисляш да стартираш собствен онлайн магазин – имаш добри идеи, вече развиваш Фейсбук страница и се чувстваш готов за тази стъпка. Или пък искаш да създадеш сайт, тип портфолио, за да покажеш своите умения? Чувал си за WordPress, знаеш, че е сред предпочитаните платформи, затова и си се насочил към нея, но познанията ти се изчерпват с това. Нямаш представа нито как да започнеш, нито как да създадеш атрактивен сайт. Наясно си само, че бюджетът ти е малък и трябва да се справяш сам.
В такъв случай можеш да:

действаш на принципа проба-греша – разучаваш платформата и да си помагаш с видеа в YouTube;
запишеш курс.

Ако се спреш на втория вариант, това онлайн обучение ти е полезно, защото от него разбираш как да:

инсталираш WordPress;
добавиш Plugins и Themes, за да направиш сайта си достатъчно функционален и атрактивен;
създадеш страници, блог публикации и навигация;
включиш контактна форма, галерия и др.

Виж и програмата на събитието, за да си наясно какви са останалите акценти.
За кого е подходящо

За всеки, който иска да придобие познания за работата с WordPress.

Обучението е с такса, с предварителна регистрация.

Как да градим бранд и да печелим доверие – онлайн събитие
2021-09-30 17:00 - 18:00
Ако развиваш собствен бизнес отскоро, със сигурност се питаш:

как да изградиш лоялна клиентска мрежа;
защо потребителите да предпочетат твоите продукти или услуги;
как да бъдеш по-разпознаваем.

Отговорът на всички тези въпроси се крие именно в брандинга. Затова не пропускай следващия епизод на SuperTalks. Гост е Жюстин Томс. Тя говори за:

основните стъпки в изграждането на бранд;
ролята на сайта;
основните комуникационни канали и др.

По време на живото излъчване можеш да зададеш и въпросите си към нея. Запиши всичко, което те вълнува и я попитай под формата на коментар.
За кого е подходящо събитието

За собственици на бизнес и маркетолози.

Лектор

Жюстин Томс е маркетинг експерт с над 20-годишен опит, както и основател на дигитална агенция „ABC Design & Communication“. Тя е автор на няколко книги за маркетинг, лектор на редица събития и преподавател в НБУ.

Лекцията е безплатна. Гледай я на живо във Фейсбук страницата на SuperTalks.
